# **DECIZIA ETAPEI DE ÎNCADRARE**

 **Nr. din 06.07.2023 ( Proiect )**

 Ca urmare a solicitării de emitere a acordului de mediu adresate **COMUNA HOROATU CRASNEI,** cu sediul în com. Horoatu Crasnei, loc. Horoatu Crasnei, nr. 83, jud. Sălaj, înregistrată la A.P.M. Sălaj cu nr. 7927/31.10.2022, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

 autoritatea competentă pentru protecţia mediului A.P.M Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 11.05.2023, că proiectul:  **MODERNIZARE DRUMURI COMUNALE ÎN COMUNA HOROATU CRASNEI, JUDEȚUL SĂLAJ,** propus a fi amplasat în loc. Horoatu Crasnei, Starciu, Seredeiu, com. Horoatu Crasnei, jud. Sălaj,

**nu se supune evaluării impactului asupra mediului și nu se supune evaluării impactului asupra corpurilor de apă**

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul se încadrează sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în **anexa nr. 2, la pct. 10, lit. b)** ;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Salajului, afişare şi înregistrare anunţ la sediul Primăriei Comunei Horoatu Crasnei, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj ;

- în urma mediatizării nu au fost înregistrate observaţii/obiecţii din partea publicului privind proiectul în cauză ;

- în urma analizării caracteristicilor proiectului ( mărime, producţia de deşeuri, emisii poluante, riscul de accidente ), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu ;

**b) Caracteristicile proiectului:**

**Documentatia prevede:**

**~ modernizare 3 drumuri comunale în comuna Horoatu Crasnei**, în lungime totală L= **6153** m:

-pedrumul comunal **DC 76B** ce face legătura între localitățile Meseșenii de Jos și Horoatu Crasnei, pe o lungime L= 2439 m a tronsonului cuprins între km. 2+151÷4+590;

- pedrumul comunal **DC 77B** ce face legătura între localitățile Șeredeiu și Stârciu, pe o lungime L= 2914 m a tronsonului cuprins între km. 0+400÷3+314;

- pedrumul comunal **DC 77C** ce face legătura între localitățile Șeredeiu și Meseșenii de Jos, pe o lungime L=800 m a tronsonului cuprins între km.0+000÷0+800.

Cele 3 tronsoane de drumuri comunale modernizate, cu o singură bandă de circulație, vor prezenta următoarele caracteristici:

- lățimea părții carosabile: l=3,00 m;

- lățimea acostamente: 2x 0,5 m;

- lățimea platformă: 4,00 m;

- panta carosabil: 2,50% (pantă unică);

- panta acostamente (din piatră spartă cu grosimea de 24 cm): 2,50%÷4,0%;

 și cu structură rutieră realizată astfel:

* 20 cm strat de formă din balast nisipos,
* 20 cm strat de fundație din balast,
* 15 cm strat de bază din piatră spartă amestec optimal granulozitate 0÷63 mm,
* 5 cm strat de legătură din binder de criblură BAD 22.4,
* 4 cm îmbrăcăminte asfaltică ca strat de uzură din beton asfaltic BA16;

**Structura acostamentelor** (DC 76B, DC77B și DC77C) se va realiza astfel:

* 20 cm strat de formă din balast,
* 20 cm strat de fundație din balast;
* 24 cm strat din piatră spartă.

**Fundație adâncită de parapet tip L**, din beton C30/37 pe drumul comunal DC77B, între km. 2+340÷2+400, pe o lungime L= 60 m, pe partea stângă, astfel:

-înălțime elevație= 1,70 m;

-înălțime fundație= 0,60m;

-lățime fundație= 1,70 m;

- barbacane din PVC,Ø 110m, amplasate la 2,5 m unul de altul.

**Accese la proprietăți** (gospodării) se vor realiza, astfel:

* pe drumul comunal DC 77B, un nr. de 4 accese prin podețe tubulare din țeavă corugată, SN8, Ø 300 mm și cu lungimea L= 6 m;

**~ scurgerea apelor**:

- **amenajare șanțuri**, riverane drumurilor comunale propuse modernizării, pentru asigurarea scurgerii apelor meteorice spre receptori, în lungime totală L=**6568** m, având caracteristicile șanțurilor: B= 105 cm, b=30 cm, h= 30 cm, panta spre drum 1:1, panta spre exterior 2:3, astfel:

- pe drumul comunal **DC 76B**, între km. 2+151÷4+590, prin șanțuri trapezoidale pereată cu beton având grosimea de 10 cm și clasa betonului C30/37, așezat pe un strat de 10 cm de balast, în lungime totală L=2439 m, cu amenajarea propusă în partea stângă a sensului de circulație rutieră;

- pe drumul comunal **DC 77B**, între km. 0+400÷3+314, prin șanțuri trapezoidale pereată cu beton având grosimea de 10 cm și clasa betonului C30/37, așezat pe un strat de 10 cm de balast, în lungime totală L=3329 m, cu amenajarea propusă:

- în partea stângă a sensului de circulație rutieră, între km.0+400÷0+575 și km. 2+685÷3+314;

- în ambele părți ale carosabilului, între km.0+575÷0+990;

- în partea dreaptă a sensului de circulație rutieră, între km. 0+990÷2+685. În partea stângă se propune parapet metalic de tip N2, în lungime L= 670 m, între km. 1+290÷1+365, km. 1+465÷1+875, km. 2+000÷2+125 și km. 2+340÷2+400 , ultimul tronson fiind prevăzut cu fundație adâncită de parapet de tip “L”, H=2,3 m;

- pe drumul comunal **DC 77C**, între km. 0+000÷0+800, prin șanțuri trapezoidale pereată cu beton având grosimea de 10 cm și clasa betonului C30/37, așezat pe un strat de 10 cm de balast, în lungime totală L=800 m, cu amenajarea propusă în partea dreaptă a sensulului de circulație rutieră;

- **amenajare podețe noi de traversare**, astfel:

- pe drumul comunal **DC** **76B**, se vor prevedea cu un număr total de 3 buc. podețe noi tubulare transversale din țeavă corugată și cu cameră de cădere, toate având lungimea L= 6,0 m și diametrul Ø 600mm pentru 2 buc. (poziționate la: km. 2+970 și km. 3+833) respectiv 1 buc. cu diametrul Ø 1000 mm( la km. 3+516). La intersecții de drumuri laterale se vor prevedea un număr de 2 buc. podețe tubulare laterale din țeavă corugată, fără cameră de cădere, cu lungimea L= 12m și diametrul Ø 600mm poziționate la km.2+253 și km. 3+712 ;

- pe drumul comunal **DC** **77C**, se prevede un podeț nou transversal, tubular din țeavă corugată, cu diametrul Ø 600 mm, lungimea L= 6,0 m și cu cameră de cădere, poziționată la km. 0+625;

- pedrumul comunal **DC 77B**,se vor prevedea cu un număr de 3 buc. podețe noi transversale din care:

-1 buc. podeț tubular din țeavă corugată, Ø 1000 mm, L= 6,0 m, poziționată la km.1+870;

-1 buc. podeț dalat monolit cu lungimea L=7,43 m, lumina =4 m, cu traversare v. Gumpei, poziționată la km. 2+693;

 -1 buc. podeț dalat monolit cu lungimea L=7,24 m, lumina =5 m, cu traversare p. Ragul, poziționată la km. 3+087 respectiv

un număr de 4 buc. podețe tubulare la drumuri laterale din țeavă corugată cu lungimea L= 12 m, diametru Ø 600 mm, fără cameră de cădere, poziționate la km.1+100; km.1+425; km.2+988; km.2+988.

Cele 2 podețele dalate noi proiectate, în comuna Horoatu Crasnei, jud. Sălaj, cu traversarea cursurilor de apă **v. Gumbei** și **p. Ragul**, se vor realiza astfel:

|  |  |  |  |
| --- | --- | --- | --- |
| **Amplasare podețe** | **Pct.** |  **Coordonate topografice** **Stereo 70** | **Qmax.** |
| **Ob.01**-Podeț dalat la km. 2+693, pe DC 77B, în **extravilanul** com. Horoatu Crasnei*, sat Stârciu, jud. Sălaj*, peste cursul de apă **v. Gumbei** (necadastrat) | Amonte, mal stâng | X(N)=623640.75 | Y(E)= 342935.19 | **Qmax.5%**=27,5m3/s |
| Amonte, mal drept | X(N)= 623646.12 | Y(E)= 342940.44 |
| Aval, mal stâng | X(N)= 623640.18 | Y(E)= 342926.13 |
| Aval, mal drept | X(N)= 623645.35 | Y(E)= 342931.39 |
| **Ob.02**-Podeț dalat la km. 3+087, pe DC 77B, în **intravilanul** com. Horoatu Crasnei*, sat Stârciu, județul Sălaj*, peste cursul de apă **p.Ragul**(II-2.003.01.00.00.0) | Amonte, mal stâng | X(N)= 623475.89 | Y(E)= 342587.78 | **Qmax.1%**= 65,1 m3/s |
| Amonte, mal drept | X(N)= 623474.99 | Y(E)= 342596.15 |
| Aval, mal stâng | X(N)= 623481.60 | Y(E)= 342583.87 |
| Aval, mal drept | X(N)= 623481.19 | Y(E)= 342592.29  |

**După execuție, cele 2 podețe dalate vor avea următoarele caracteristici:**

**Ob.01**- Podeț dalat în extravilanul comunei Horoatu Crasnei*, județul Sălaj*, peste cursul de apă **v. Gumbei** (necadastrat) pe drumul comunal DC 77B, la km.2+693, astfel:

- lungimea în axul drumului L= 7,43 m, lumina = 4,00 m, lățimea Lîn firul apei =6,00 m, înălțimea h= 2,63 m, lățimea suprastructurii l=6,00 m, lățimea părții carosabile 5 m, cu două benzi de circulație h= 2,63 m;

- cotă intrados: +316,30 mdMN, (cotă corespunzătoare nivelului debitului cu probabilitatea de 1%, Q5%=27,5 m3/s este de +315,78 mdMN) și înălțimea liberă de trecere a apei este de 0,50 m;

- cotă talveg proiectat în axul podului: +314,33 mdMN;

- oblicitatea podețului: 410;

- lățimea părții rutiere carosabile: l= 5,0 m;

- cotă proiectată în axul podului: +316,96 mdMN;

- cotă de fundare culee mal stâng: +309,48 mdMN;

- cotă de fundare culee mal drept: +312,32 mdMN;

- cotă NAE pentru Q5% în dreptul podului: +315,780 mdMN;

- garda podului: la cota +316,29 mdMN în partea stângă, respectiv +316,25 mdMN în partea dreaptă;

- **infrastructura:** va fi alcătuită din două culei masive din beton monolit, cu fundare directă din beton clasa C20/25, cu dimensiunile fundațiilor culeelor : (9,40x1,60x1,85) m. Elevațiile culeilor din beton clasa C25/30 vor avea dimensiunile: (9,10x0,8x2,08) m pentru cel aferent malului drept și (9,10x0,8x2,12) m pentru cel aferent malului stâng. Fața nevăzută a elevațiilor culeilor se vor hidroizola cu bitum filerat și se vor realiza drenuri în scopul colectării a apelor de infiltrație, protejate cu geotextil nețesut din poliester. Drenurile se vor realiza pe cunetă din beton (C25/30) cu lățimea de 40 cm iar apele vor fi conduse și evacuate prin barbacane din PVC cu diametru Ø 110 mm, în cursul de apă;

- **suprastructura**, va delimita o parte carosabilă formată din 2 benzi de circulație cu lățimea de 5 m mărginit de parapeți de siguranță și se va realiza cu următoarea structură: o dală monolită din beton armat clasa C30/37 cu lungimea L=7,43 m, grosimea h= 40 cm și lățimea l= 6,00 m; 8÷14 cm, beton de pantă clasa C25/30; 1,0 cm, hidroizolație; 3 cm strat de beton asfaltic BA8 și 2 straturi de beton asfaltic BAP16, 4 cm fiecare. Panta transversală va fi tip acoperiș 2,5% iar panta longitudinală se va realiza la 1%. Partea carosabilă, amonte și aval de cursul de apă, va fi mărginit de 2 buc. grinzi parapet cu lățimea de 50 cm fiecare, în scopul fixării parapeților de siguranță tip N2 metalici;

- **racordarea cu terasamentele:** Racordarea podețului cu terasamentul drumului se va realiza prin plăci de racordare (C25/30), executate pe ambele părți, având dimensiunile: (3,00x1,10x0,20) m, rezemate pe 2 buc. grinzi din beton armat C20/25 (pe ambele părți ale drumului), cu lungimea L= 6,76 m și secțiunea: (20x20) cm, așezate pe un prism de piatră brută spartă. Structura rutieră pe rampele de acces se va realiza astfel:

* 20 cm strat de formă din balast nisipos;
* 20 cm strat de fundație din balast;
* 15 cm strat de bază din piatră spartă amestec optimal granulozitate 0÷63 mm;
* 5 cm strat de legătură din binder de criblură BAD 22.4;
* 4 cm îmbrăcăminte asfaltică ca strat de uzură din beton asfaltic BA16.

Rampele de acces se prevăd pe o lungime totală de 116 m, cu parapet metalic tip N2;

- **apărări de maluri**:Culeile se vor continua cu un număr de 4 aripi de beton, 2 buc. în aval și 2 buc. în amonte curs de apă cu lungimea de 4,0 m fiecare, mai puțin aripa din amonte de pe malul drept care se va realiza cu lungimea de 3 m. Dimensiunile fundațiilor aripilor din beton, clasa C20/25: (4,0x1,4x1,5) m în aval mal drept și stâng, amonte mal stâng, respectiv (3,0x1,4x1,5) m amonte mal drept. Elevațiile aripilor din beton (clasa C25/30) va fi cu înălțime constantă 2,03 m și grosime de 0,50 m. Lungimea elevațiilor va fi de 4,00 m respectiv 3,00 m. În spatele elevațiilor aripilor care se vor hidroizola și se vor realiza drenuri cu scop de colectare a apelor subterane, protejate cu geotextil nețesut din poliester. Drenurile se vor realiza pe cunetă din beton (C25/30) cu lățimea de 40 cm iar apele din spatele elevațiilor aripilor se vor evacua prin barbacane din PCV cu diametru Ø 110 mm, în cursul de apă.

Consolidarea malurilor cursului de apă se vor realiza cu ziduri de sprijin din beton pe o lungime totală de 34 m, în continuarea aripilor astfel, pe malul drept pe o lungime L= 16 m iar pe malul stâng pe o lungime L=18 m. Zidurile de sprijin vor avea fundația din beton, clasa C20/25 cu lățimea de 1,4 m și înălțimea de 1,5 m respectiv elevația din beton, clasa C25/30 cu înălțimea cuprinsă între 1,80÷1,97 m.

- **amenajare albie:**  se vor realiza lucrări de amenajare a albiei, prin curățirea acesteia amonte și aval, respectiv se va asigura secțiunea optimă de scurgere a apei prin albie. Sub podeț și pe toată lungimea malurilor cursului de apă consolidate cu aripi și ziduri de sprijin, se va realiza un pereu din beton (C25/30) cu grosimea de 20 cm așezat pe un strat de balast 15 cm, cu panta longitudinală 1% iar la capetele aripilor și a zidurilor de sprijin se vor realiza un număr de 4 buc. pinteni (C25/30) cu dimensiunile (4,9÷5,6x0,4x1,1)m în aval și (3,9÷5,6x0,4x1,1) m în amonte podeț.

**Ob.02**- Podeț dalat în intravilanul comuna Horoatu Crasnei*, județul Sălaj*, peste cursul de apă **p. Ragul** (II-2.003.01.00.00.0) pe drumul comunal DC 77B, la km.3+087, astfel:

- lungimea în axul drumului L= 7,24 m, lumina = 5,00 m, lățimea Lîn firul apei = 6,0 m, înălțimea h= 3,22 m, lățimea suprastructurii l=6,00 m, lățimea părții carosabile 5 m;

- cotă intrados: +314,528 mdMN, (cotă corespunzătoare nivelului debitului cu probabilitatea de 1%, Q1%=65,10 m3/s este de +313,748 mdMN) și înălțimea liberă de trecere a apei este de 0,78 m;

- cotă talveg proiectat în axul podețului: +311,968 mdMN;

- oblicitatea podețului: 550;

- lățimea părții rutiere carosabile: l= 5,0 m;

- cotă proiectată în axul podului: +315,188 mdMN;

- cotă de fundare culee mal stâng: +312,32 mdMN;

- cotă de fundare culee mal drept: +310,048 mdMN;

- **infrastructura:** va fi alcătuită din două culei masive din beton monolit cu fundare directă, clasa C20/25, cu dimensiunile fundațiilor culeelor : (7,60x1,95x1,80) m. Elevațiile culeilor se va realiza din beton clasa C25/30, cu dimensiunile: (7,36x0,95x2,68) m pentru cel aferent malului drept și (7,36x095x2,63) m pentru cel aferent malului stâng. Fața nevăzută a elevațiilor culeelor se vor hidroizola cu bitum filerat și se vor prevedea drenuri pentru colectarea apelor de infiltrații, protejate cu geotextil nețesut din poliester. Drenurile se vor realiza pe cunetă din beton (C25/30) cu lățimea de 40 cm iar apele vor fi conduse și evacuate prin barbacane din PCV cu diametru Ø 110 mm, în cursul de apă.

- **suprastructura**, va delimita o parte carosabilă formată din 2 benzi de circulație cu lățimea de 5 m (2 x 2,5) m, mărginit de parapeți de siguranță și se va realiza cu următoarea structură: o dală monolită din beton armat clasa C30/37, cu lungimea L=7,24 m, grosimea h= 40 cm și lățimea l= 6,00 m; 8÷20 cm, beton de pantă, clasa C25/30; 1,0 cm, hidroizolație; 3 cm, strat de beton asfaltic de protecție hidroizolație BA8 și 2 straturi de beton asfaltic BAP16, 4 cm fiecare. Panta transversală va fi unică 2,5% iar panta longitudinală se va realiza la 1%. Partea carosabilă, amonte și aval de cursul de apă, va fi mărginit prin 2 buc. grinzi parapet cu lățimea de 50 cm în scopul fixării parapeților de siguranță tip N2, metalici;

- **racordarea cu terasamentele:** Racordarea podețului cu terasamentul drumului se va realiza prin plăci de racordare (C25/30), cu dimensiunile: (3,28x1,10x0,20) m rezemate pe 2 buc. grinzi din beton armat C20/25 (pe ambele părți ale drumului), cu lungimea L= 6,09 m și secțiunea: (20x20) cm, din beton armat C20/25, așezate pe un prism de piatră brută spartă. Structura rutieră pe rampele de acces se va realiza astfel:

* 20 cm strat de formă din balast nisipos;
* 20 cm strat de fundație din balast;
* 15 cm strat de bază din piatră spartă amestec optimal granulozitate 0÷63 mm;
* 5 cm strat de legătură din binder de criblură BAD 22.4;
* 4 cm îmbrăcăminte asfaltică ca strat de uzură din beton asfaltic BA16.;

Rampele de acces se prevăd pe o lungime totală de 44 m, cu parapet metalic tip N2;

- **apărări de maluri**:în zona podețului se vor realiza un număr de 4 aripi, în continuarea culeilor, 2 buc. în aval și 2 buc. în amonte de cursul de apă cu lungimea de 3 m fiecare. Dimensiunile fundațiilor aripilor se vor realiza din beton, clasa C20/25: (3,0x1,4x1,5) m, respective a elevațiilor aripilor, din beton, clasa C25/30: (3,00x0,50x2,40) m. Spatele elevațiilor aripilor se vor hidroizola cu bitum filerat și se vor realiza drenuri protejate cu geotextil nețesut din poliester în scopul colectării a apelor de infiltrație. Drenurile se vor realiza pe cunete din beton (C25/30) cu lățimea de 40 cm iar apele din spatele elevațiilor aripilor se vor evacua prin barbacane din PCV cu diametru Ø 110 mm, în cursul de apă.

Consolidarea malurilor cursului de apă se vor realiza cu ziduri de sprijin, având fundația din beton, clasa C20/25 cu lățimea de 1,4 m și înălțimea de 1,5 m respectiv elevația zidurilor, din beton, clasa C25/30 cu înălțimea cuprinsă între 2,31÷2,40 m. Consolidarea malurilor cursului de apă cu zid de sprijin se va realiza în continuarea aripilor de pe malul drept pe o lungime L= 54 m iar pe malul stâng pe o lungime L= 53 m;

- **amenajare albie**: se vor realiza lucrări de amenajare a albiei, prin curățirea acesteia amonte și aval, respectiv se va asigura secțiunea optimă de scurgere a apei prin albie. Sub podeț și pe toată lungimea malurilor cursului de apă consolidate cu aripi și ziduri de sprijin, se va realiza un pereu din beton (C25/30) cu grosimea de 20 cm așezat pe un strat de balast 15 cm, cu panta longitudinală 1,25% iar la capetele aripilor și a zidurilor de sprijin se vor realiza un nr de 6 buc. pinteni din beton (C25/30) cu dimensiunile: (5,75÷5,00÷6,30x0,4x1,1) m, 3 buc. în amonte și (6,0÷4,5÷4.4x0,4x1,1) m, 3 buc. în aval podeț.

**Asigurarea utilităților ( apa, canalizare, energie termica ):**

Alimentarea cu apă**:** - nu este cazul ;

Canalizarea: - nu este cazul ;

Alimentarea cu energie termica: - nu este cazul ;

 Alimentarea cu energie electrica: - nu este cazul ;

**b2) cumularea cu alte proiecte existente şi/sau aprobate: *-*** lucrarile necesare realizarii proiectului nu se suprapun cu alta proiecte existente sau planficate în zona ;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip ;

**b4)** **cantitatea şi tipurile de deşeuri generate/gestionate:** - gestionarea deșeurilor se va realiza conform OUG 92/2021, privind regimul deseurilor, acestea vor fi colectate selectiv si se vor valorifica/elimina numai prin operatori economici autorizati ;

**b5)** **poluarea şi alte efecte negative:** - nu exista posibilitatea aparitiei unor emisii semnificative in niciun din factorii de mediu daca vor fi respectate urmatoarele masuri:

 **● pentru facoturl de mediu apa:**

- evitarea pierderilor de produse petroliere (motorină, ulei) de la mașini/utilaje care prin precipitații sau spălări pot să ajungă în pânza de apă freatică;

 **● pentru facorul de mediu aer:**

- utilizarea de echipamente de lucru nepoluante, performante, moderne, în stare tehnică bună;

- organizarea operațiilor de transport materiale astfel încât să se evite supraaglomerarea cu mijloace de transport și implicit poluarea cu gaze de eșapament;

- se va respecta prevederile legislației în vigoare ;

 **● pentru zgomot si vibratii:**

**-** pentru a evita producerea poluarii fonice, toate utilajele care produc zgomot si/sau vibratii vor fi mentinute in stare buna de functionare ;

- echipamentele fixe producatoare de zgomot trebuie mentinute acoperite cu carcase antifonice;

-echipamentele cu functionare intermitenta trebuie oprite pe durata în care nu sunt utilizate ;

 **● pentru sol și subsol:**

- stocarea materialelor pe suprafețe betonate ;

- depozitarea în spații acoperite a materialelor ce sunt degradate de intemperii;

- gestionarea deșeurilor în conformitate cu natura lor (vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate), fără a fi depozitate temporar pe teren;

 **● pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

 **● pentru protecția aşezărilor umane şi a altor obiective de interes public:**

- prin natura şi structura fluxurilor tehnologice de execuție cadrul perimetrului ocupat de investiție, nu se întrevăd efecte negative asupra stării de sănătate a populaţiei. De asemenea, în timpul procedeelor tehnologice nu sunt manipulate substanţe toxice sau periculoase, iar maşinile - utilajele care vor participa la realizarea investitiei nu prezintă vreun risc semnificativ de producere de accidente majore sau avarii în exploatare;

- în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se apreciază că impactul asupra populației, sănătății umane, faunei și florei, terenurilor, solului, folosințelor, bunurilor materiale, calității și regimului cantitativ al apei, asupra calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente, va fi redus/nul în perioada de execuție.

Se vor respecta în totalitate lucrările necesare organizării de șantier.

**b6)** **riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: -**nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7) riscurile pentru sănătatea umană - de ex., din cauza contaminării apei sau a poluării atmosferice:**

Implementarea proiectului nu va avea impact negativ asupra conditiilor de viata ale locuitorilor ( schimbari asupra calitatii mediului, zgomot, scaderea calitații hranei, etc .) ;

Disconfortul populației pe perioada de execuție a lucrărilor este temporar și va fi redus prin masurile de diminuare menționate.

**Lucrări** **organizare de șantier:**

**Organizarea de șantier va avea în vedere următoarele:**

- delimtarea și imprejmuirea incintei organizarii de santier ;

 - pregatirea suprafetei deteren in vederea amplasarii dotarilor necesare ;

 - trasarea pe teren a amplasamentului constructiilor, drumurilor de acces, birouri, magazii, depozite, parcari pentru mijloace de transport ;I utilaje necesare realizarii proiectului ;

 - organizarea depozitelor de material, materii prime si deseuri cu amenajarea corespunzatoare a spatiilor de depozitare ;

 - amplasarea containerelor cu destinatia de birouri, magazii pentru depozitarea materialelor ;

 - toalete ecologice, etc ;

**c) Amplasarea proiectelor:**

**c1) utilizarea actuală şi aprobată a terenurilor*:*** - conform certificatului de urbanism nr. 19 din 05.10.2022, emis de Comuna Horoatu Crasnei, drumurile propusepentru modernizare, sunt situate în intravilanul și extravilanul comunei Horoatu Crasnei, satele Horoatu Crasnei, Starciu și Șeredeiu și aparțin domneniului public al comunei Horoatu Crasnei, conform iventarului domeniului public și extraselor C.F ;

**c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: -** nu este cazul ;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: - nu este cazul;
* zone costiere şi mediul marin: - nu este cazul;
* zonele montane şi forestiere: - nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III -a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul ;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d) Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie. Conform criteriilor *stabilite* la punctul b). și c), semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.

Deoarece zona în care se va executa lucrarea este în curs de dezvoltare și este amenajată (căi de acces, utilități etc.), pentru a permite și a facilita construcția de clădiri, precum și existența altor clădiri în construcție sau finalizate în zonă, lucrarea în cauză are impact redus asupra terenului și vecinătăților, iar impactul asupra sănătății umane este minim.

 Se poate crea disconfort datorită lucrărilor de construcție, săpăturilor și circulației autovehiculelor necesare lucărilor de construire, dar acestea au un caracter izolat și frecvență redusă.

 d2) natura impactului: - redusă, pe perioada de execuţie şi funcţionare.

 d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului: - redusă, în condiţiile exploatării instalaţiilor în conformitate cu procedurile de lucru şi respectării măsurilor de reducere a impactului asupra factorilor de mediu propuse prin proiect;

 d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt.

d7) cumularea impactului cu impactul altor proiecte existente şi/sau aprobate: - nu este cazul ;

 d8) posibilitatea de reducere efectivă a impactului: - nu este cazul, respectarea legislației în vigoare și respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare ;

 - în conformitate cu decizia: pentru proiectul propus nu este necesara elaborarea SEICA, decizie eliberata de catre Administratia Nationala „ Apele Romane „ - Administratia Bazinala de Apa Somes Tisa - Sistemul de Gospodarire a Apelor Salaj Nr. Sj - 35/08.05.2023, înregistrata la APM Salaj cu nr. 3865/03.06.2021, decizie justificata prin urmatoarele: realizarea lucrarilor prezentate în proiect nu are influenta asupra corpului de apa ;

**- Respectarea masurilor si conditiilor de realizare a proiectului în conformitate cu Avizul de Gospodarire a Apelor ( Proiect ), eliberat de Administratia Nationala „ Apele Române „ Administratia Bazinala de Apă Somes Tisa - Sistemul de Gospodarire a Apelor Sălaj, astfel:**

1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj.
2. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
3. Este interzisă degradarea albiei și malurilor pe parcursul execuției lucrărilor. Se vor lua toate măsurile necesare pentru apărarea obiectivelor socio-economice și terenurilor riverane împotriva inundațiilor, atât pe parcursul execuției, cât și pe parcursul exploatării.
4. Se va respecta regimul restricționat de folosire a terenurilor în zona de protecție a cursurilor de apă, conform prevederilor Legii Apelor nr. 107/1996, cu modificările și completările ulterioare, Anexa nr. 2.
5. Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție.
6. Pentru punerea în siguranță a lucrărilor de artă se vor lua măsuri de asigurare a stabilității albiei și malurilor în zona acestora.
7. Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă fără aviz și autorizație de gospodărire a apelor.
8. Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.
9. La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.
10. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.
11. Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita Aviz de gospodărire a apelor modificator, conform Ordinului MAP nr. 828/04.07.2019.
12. Recepția lucrărilor se va face în prezența delegatului Sistemului de Gospodărire a Apelor Sălaj.
13. La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările și completările ulterioare.

**Caracteristicile proiectului şi/sau condiţiile de realizare a proiectului:**

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea selectiva și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform OUG nr. 92/2021, privind regimul deseurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

     Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

     Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

     Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

     Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

     Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

     Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV,**

 **dr. ing. Aurica GREC**

**Şef Serviciu Avize, Acorduri, Autorizații,**

ing. Gizella Balint

**Întocmit,**

ing. Alina Brândușan